
	ACTA 


	Expedient núm.: 
	Òrgan col·legiat: 

	JGL/2022/5 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	31 de gener de 2022 

	Durada 
	des de les 19.00 fins a les 21.00 hores 

	Lloc 
	Saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/4 de la Junta de Govern Local de la sessió duta a terme el dia 24 de gener de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGÜES
	Expedient 138/2022. Llicència d'alta subministrament d'aigua per a obres 

	Favorable
	Tipus de votació: unanimitat

	Vista la sol·licitud de llicència d'alta en el subministrament d'aigua potable per a obres a un solar;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la llicència sol·licitada i la instal·lació del comptador, un cop pagades les taxes corresponents (289,66 €).


CEMENTIRI
	Expedient 134/2022. Concessió de dret funerari d’un columbari 

	Favorable
	Tipus de votació: unanimitat

	Vista la sol·licitud de concessió de dret funerari d’un columbari del cementiri municipal de Solsona;
Vist que aquesta concessió ha de figurar a nom seu i d’una altra persona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un columbari de la 1a fila ascendeix a 425,00 €.


CONTRACTACIÓ
	Expedient 1943/2021. Contracte menor d'obra – reforma de la instal·lació de l'enllumenat de l'edifici de l'ajuntament

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d'Obres, Urbanisme i Serveis municipals a 13 de gener de 2022 en què es motiva la necessitat i idoneïtat d'efectuar un contracte menor d'obres per adjudicar l'actuació del contracte per a la reforma de la instal·lació de l'enllumenat de l'edifici de l'ajuntament, amb codi CPV 45310000-3 (treballs d'instal·lació elèctrica);
Per tot l'exposat, es fa necessari dur a terme una reforma de la instal·lació de l'enllumenat a l'edifici de l'ajuntament, instal·lant llums leds, i així abaixar consum i potència d’aquesta instal·lació i adaptant-la a les necessitats actuals, per tant es considera convenient efectuar aquesta contractació, atès l'interès públic i la manca de mitjans.
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
- Indesol del Solsonès, SL, per un import de 7.549,15 €, sense IVA
- Lluís Sabata, SL, per un import de 27.642,08 €, sense IVA
- Instal·lacions Industrials AGEC, SL, per un import de 25.791,78 €, sense IVA;
Vist l’informe-proposta d’adjudicació de l'obra emès per l'enginyer municipal a data 31 de gener de 2022, en el que esmenta «Vist que l’oferta d'Indesol del Solsonès, SL, tot i ser la de menor import econòmic no proposava la substitució de les lluminàries, es considera que la millor proposta tècnica i econòmica de les que complia l’objecte del contracte és la presentada per Instal·lacions Industrials AGEC, SL";
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor d'obres per a la reforma de la instal·lació de l'enllumenat de l'edifici de l'ajuntament al contractista Instal·lacions Industrials AGEC, SL,  per un import de 25.791,78 € (IVA no inclòs), més el 21% d'IVA que fa un total de 31.208,05 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 9200.63200 per a l’exercici 2022.
Tercer. Designar com a responsable l'enginyer municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als licitadors que han presentat pressupost i a l'adjudicatari.


CONVENIS
	Expedient 2356/2021. Conveni de col·laboració entre el Consell Comarcal del Solsonès i els ajuntaments de la comarca del Solsonès per a l'execució de l'operació “Camins tradicionals dels Pirineus”

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i els ajuntaments de la comarca del Solsonès per a l'execució de l'operació “Camins tradicionals dels Pirineus”, i que es transcriu tot seguit:
«Conveni de col·laboració entre el Consell Comarcal del Solsonès i els ajuntaments de la comarca del Solsonès per a l'execució de l'operació “Camins tradicionals dels Pirineus”
Reunits
El Consell Comarcal del Solsonès, representat per l’Il·lm. Sr. Josep Caelles i Subirana, en qualitat de president per delegació.
L’Ajuntament de Solsona, representat per la Il·lma. Sra. Judit Gisbert i Ester, en qualitat d’alcaldessa.
L’Ajuntament d’Olius, representat per l’Il·lm. Sr. Antoni Márquez i Macarro, en qualitat d’alcalde.
L’Ajuntament de Sant Llorenç de Morunys, representat per l’Il·lm. Sr. Francesc Riu Canudas, en qualitat d’alcalde.
L’Ajuntament de Riner, representat per l’Il·lm. Sr. Joan Solà i Bosch, en qualitat d’alcalde.
L’Ajuntament de Pinós, representat per l’Il·lm. Sr. Xavier Vilalta i Isanta, en qualitat d’alcalde.
L’Ajuntament de Pinell de Solsonès, representat per l’Il·lm. Sr. Jaume Llorens Patau, en qualitat d’alcalde.
L’Ajuntament de Clariana de Cardener, representat per l’Il·lm. Sr. Albert Bajona i Mascaró, en qualitat d’alcalde.
L’Ajuntament de Castellar de la Ribera, representat per la Il·lma. Sra. M. Claustre Sunyer i Cantons, en qualitat d’alcaldessa.
L’Ajuntament d’Odèn, representat per l’Il·lm. Sr. Albert Solé i Casals, en qualitat d’alcalde.
L’Ajuntament de Lladurs, representat per l’Il·lm. Sr. Daniel Rovira i Ciuró, en qualitat d’alcalde.
L’Ajuntament de la Molsosa, representat per l’Il·lm. Sr. Marià Torra i Montraveta, en qualitat d’alcalde.
L’Ajuntament de la Coma i La Pedra, representat per l’Il·lm. Sr. Ramon Costa i Guinó, en qualitat d’alcalde.
L’Ajuntament de Llobera, representat per l’Il·lm. Sr. Joan Vendrell i Segués, en qualitat d’alcalde.
L’Ajuntament de Navès, representat per l’Il·lm. Sr. Josep M. Casafont i Augé en qualitat d’alcalde.
L’Ajuntament de Guixers, representat per l’Il·lm. Sr. Jordi Selga i Feixas, en qualitat d’alcalde.
El president per delegació del Consell Comarcal del Solsonès actua en ús de les facultats de representació concedides per l’article 13 del Decret legislatiu 4/2003, de 4 de novembre, pel qual s’aprova el Text refós de la Llei de l’organització comarcal de Catalunya i els alcaldes i alcaldesses dels ajuntaments en ús de les facultats de representació conferides per l’article 21 de la Llei 7/1985, de 2 d’abril, reguladora de les bases del règim local i de l’article 53.1 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Exposen
I. En data 30 de gener de 2020 el Consell Comarcal del Solsonès i la Diputació de Lleida signen el conveni de col·laboració per al finançament de l’operació “Camins Tradicionals dels Pirineus”, presentada a la convocatòria per seleccionar operacions de les entitats locals susceptibles de cofinançament del PO FEDER de Catalunya 2014 – 2020, eixos prioritaris 4 i 6, que consisteix en l’execució de les actuacions aprovades per la Junta de Govern de la Diputació de Lleida, entitat beneficiària de les subvencions públiques, en la sessió 38/2018, de 3 de desembre, i que té com objectiu la creació d’una xarxa de camins tradicionals vertebradora de les comarques pirinenques (Alt Urgell, Alta Ribagorça, Cerdanya, Pallars Jussà, Pallars Sobirà, Solsonès, Noguera i Conselh Generau d’Aran), que connecti els nuclis de població, dinamitzi la seva economia i relligui tots els territoris posant en valor els recursos naturals i patrimonials.
Les actuacions a realitzar en la comarca del Solsonès consten en el projecte bàsic de l’operació i que les parts manifesten conèixer.
II. En dit conveni s’estableix que el pressupost de les actuacions a realitzar ascendeix a 364.088,19 € amb el desglossament següent:
· Despeses territorialitzables: 282.092,07 € (17,44 % del total de les despeses territorialitzables de l’operació).
· Despeses no territorialitzables: 81.996,12 € (quantitat resultant d’aplicar el 17,44% del total de les despeses no territorialitzables, d’acord amb l’expositiu tercer d’aquest conveni).
III. L’aportació del Consell Comarcal del Solsonès s’estableix en 91.022,05 €, corresponent al 25% del pressupost de les actuacions a realitzar en els municipis del Solsonès, destinada a finançar despesa elegible i no elegible del projecte, i que es distribueix de la manera següent:
· Any 2020: 57.070,39 €
· Any 2021: 33.951,66 €.
IV. Els ajuntaments de la comarca del Solsonès, coneixedors del projecte assenyalat en l’apartat I. de la part expositiva manifesten la voluntat de col·laborar-hi.
V. La contractació, execució de les actuacions i justificació dels ajuts per dur a terme l’actuació objecte d’aquest conveni serà realitzada per la Diputació de Lleida.
VI. A requeriment de la Diputació de Lleida, el Consell Comarcal del Solsonès tramita l’aprovació del projecte titulat “Projecte Executiu de senyalització de rutes de senderisme al Solsonès municipis d’Odèn, Lladurs i la Molsosa”, per un import total de 122.470,71 € IVA inclòs.
VII. En el marc de dita col·laboració, i atenent al projecte esmentat en el punt anterior, els Ajuntaments d’Odèn, Lladurs i la Molsosa assoleixen una major participació ja que aquest projecte inclòs dins del general de “Camins Tradicionals dels Pirineus” afecta en exclusiva i directament als seus termes municipals.
Per tot això les parts,
Acorden
Primer. Objecte del conveni
Aquest conveni té per objecte la col·laboració entre el Consell Comarcal del Solsonès i els Ajuntaments de la comarca del Solsonès per al finançament de l’operació “Camins Tradicionals dels Pirineus”.
Segon. Aportació econòmica del Consell Comarcal
El Consell Comarcal del Solsonès aportarà la quantitat de 91.022,05 € a la Diputació de Lleida, que es correspon amb el 25% del pressupost de les actuacions a realitzar dins els seu àmbit territorial pel projecte assenyalat a l’acord primer, dins els terminis establerts en el conveni signat entre ambdues administracions.
Tercer. Aportació econòmica dels ajuntaments
Els ajuntaments de la comarca satisfaran al Consell Comarcal del Solsonès les quantitats que consten en l’annex del present conveni, en el marc de dita col·laboració.
Aquest import s’ajustarà al final de l’execució total de l’operació d’acord amb la certificació final del tècnic competent, una vegada finalitzat el procés de contractació que durà a terme la Diputació de Lleida per dur a terme l’actuació referenciada.
En cas de baixa en les contractacions s’estarà al que la Diputació de Lleida determini.
Aquests imports hauran de ser abonats al Consell Comarcal com a màxim dins dels quinze dies hàbils següents a la comunicació de la validació de les certificacions emeses i en els percentatges que l’entitat comarcal estableixi i que estaran en consonància amb el fixat per la Diputació de Lleida.
Els ajuntaments assumeixen, en proporció a la seva participació i d’acord amb els percentatges que figuren en l’annex al conveni, les despeses que es puguin derivar de possibles modificacions, penalitzacions, justificacions, ajuts, etc., en relació a l’actuació “Camins Tradicionals dels Pirineus”.
Quart. Titularitat
Els ajuntaments deixen constància, als efectes d’acreditar la disponibilitat dels terrenys, que totes les inversions contingudes a l’operació/projecte que es troben dins el seu terme municipal es realitzaran en espais i/o immobles de titularitat municipal o pels quals els municipis disposen/disposaran de la respectiva autorització de la propietat. Caldrà aportar al Consell Comarcal del Solsonès, dins el termini que aquest disposi, qualsevol documentació que sigui requerida per la Diputació de Lleida en aquest sentit.
D’acord amb la base 21.1.b de l’Ordre PRE/105/2018, de 2 de juliol, per la qual s’aproven les bases reguladores per seleccionar operacions de les entitats locals susceptibles de cofinançament pel PO FEDER de Catalunya, 2014-2020, eixos prioritaris 4 i 6, a qual dona compliment a l’article 71 del Reglament (UE) 1303/2013, la Diputació de Lleida serà titular de les obres i/o bens inclosos en aquesta operació durant un termini mínim de 5 anys, a comptar des de la finalització del programa operatiu.
Una vegada transcorregut aquest període de temps, la Diputació de Lleida cedirà al Consell Comarcal les obres i/o béns objecte d’aquest conveni, el qual les cedirà a l’ajuntament corresponent en funció del seu àmbit territorial.
Mentrestant, el Consell Comarcal serà el responsable del seu manteniment, atenent a les obligacions assumides en el conveni amb la Diputació de Lleida, si bé aquest, repercutirà les despeses que es puguin originar en proporció al percentatge de participació de cada ens local.
Cinquè. Seguiment i execució del conveni
Les entitats signatàries del conveni podran nomenar un representant amb la finalitat de resoldre els possibles problemes d’interpretació i compliment en relació als compromisos adquirits en el marc del conveni.
Sisè. Causes de resolució
Seran causes d’extinció del present conveni:
· L’acord entre les entitats signatàries, manifestat per escrit.
· La denúncia o incompliment de les obligacions reconegudes per alguna de les parts que el subscriuen.
· Qualsevol altra determinada a la legislació vigent.
Setè. Clàusula de protecció de dades
Les parts, en relació amb les dades personals a les quals tinguin accés amb ocasió del present conveni, s’obliguen al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE i a l’establert a la Llei orgànica 3/2018, de 5 de desembre de protecció de dades personals i garantia de drets digitals.
Vuitè. Jurisdicció
Aquest conveni té caràcter administratiu; les qüestions en litigi que poguessin sorgir respecte al seu compliment, seran sotmeses a la jurisdicció contenciosa administrativa, si bé amb caràcter previ a un procediment de mediació com a via alternativa de resolució de conflictes.
Novè. El present conveni entrarà en vigor el dia de la seva signatura i estarà vigent fins a tres mesos després del pagament de la totalitat de la subvenció a la Diputació de Lleida per l’autoritat de certificació del PO FEDER Catalunya 2014-20, d’acord amb els articles 5 i 18 de l’annex 1 de l’Ordre PRE/105/2018, de 2 de juliol per la qual s’aproven les bases reguladores per seleccionar operacions de les entitats locals susceptibles de cofinançament del PO FEDER Catalunya 2014-2020, eixos prioritaris 4 i 6 (DOG núm. 7658, de 6 de juliol de 2018).
I en prova de conformitat, les parts signen el present conveni.»
Annex
Camins principals
Aportació
Municipi
km
Import
Import camins secundaris
Import coordinació i difusió
Import total
3,57%
2020-2021
2021-2022
Solsona
11,42
2.547,20 €
0,00 €
699,94 €
3.247,13 €
2.035,94 €
1.211,20 €
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


GOVERNACIÓ
	Expedient 127/2022. Casal Popular La Fura – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per Marta Closa i Valero, representant del Casal Popular la Fura, en què demana que es prohibeixi l'estacionament i la circulació de vehicles a la part de dalt de la plaça de Sant Pere el dia 12 de febrer, de les 9.00 a les 16.00 hores, per a poder organitzar una taula rodona i un vermut;
Vist l’informe 36/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que l'autorització queda condicionada a la situació sanitària del moment i a la normativa que hi pugui haver vigent el dia 12 de febrer, i de les possibles incidències que es puguin produir i de la neteja de la zona en cas que l’activitat generi brutícia. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat.


HISENDA
	Expedient 2354/2021. Fundació Volem feina – actuació Agents Cívics 2021

	Favorable
	Tipus de votació: unanimitat

	Vista la sol·licitud presentada i subscrita per la Fundació Volem Feina en què demana l'ajut de l'actuació dels Agents Cívics per l'any 2021;
Vist que els agents cívics van actuar fins al dia 31 d'octubre de 2021, i atesa la presentació dels costos fins aquesta data, que puja la quantitat de 10.391,93 € dels 11.000,00 € anuals que figuren en el conveni subscrit;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir al sol·licitant l'ajut de 10.391,93 € en concepte de l'actuació dels agents cívics fins a 31 d'octubre de 2021.


	Expedient 231/2021. Certificació núm. 9 – reforma del local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 15 de desembre de 2021, en relació a la certificació núm. 9 de l’obra "Reforma de local per ubicar-hi el tanatori municipal de Solsona (lot 1)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA
Tècnic director de l’obra: Anna Grau i Riu
Import de les obres executades anteriorment 711.502,70 €
Import de la setena certificació d’obra 154.648,71 €
Import total certificat 866.151,41 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 9 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 154.648,71 €, i que s’haurà d’abonar a l’empresa adjudicatària, Excavacions Vilà Vila, SA.


	Expedient 231/2021. Certificació núm. 3 – reforma del local per ubicar-hi el tanatori municipal de Solsona (lot 2)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 28 de gener de 2022, en relació a la certificació núm. 3 de l’obra "Reforma de local per ubicar-hi el tanatori municipal de Solsona (lot 2)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 2)
Import total adjudicat amb IVA inclòs: 369.322,32 €
Empresa adjudicatària: Ilerfred, SL
Tècnic director de l’obra: Anna Grau i Riu
Import de les obres executades anteriorment 222.479,67 €
Import de la segona certificació de l’obra 74.185,34 €
Import total certificat 296.665,01 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 3 de l’obra "Reforma de local per ubicar-hi el tanatori municipal de Solsona (lot 2)", que ascendeix a l’import de 74.185,34 €, i que s’haurà d’abonar a l’empresa adjudicatària, Ilerfred, SL.


PARCS I JARDINS
	Expedient 159/2022. Poda del plataner part superior de la plaça de Sant Joan

	Favorable
	Tipus de votació: unanimitat

	Vista la sol·licitud d’un particular en què es demana que es podi el plataner que hi ha a la part superior de la plaça de Sant Joan, per evitar que les branques entrin pels balcons de la seva propietat i per les molèsties que causen els seus fruits en caure i els problemes d'al·lèrgies que genera;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es podaran les branques que envaeixen la façana.


PERSONAL
	Expedient 1142/2021. Convocatòria Projecte Treball als Barris 2021 – programa DX-01, expedient CTB-020/21

	Favorable
	Tipus de votació: unanimitat

	Vista la sol·licitud de subvenció per a la contractació de tres peons i un oficial al programa D experienciació laboral, presentada per aquest ajuntament en data 28 de juny de 2021 d’acord amb la Resolució EMT/1800/2021, de 2 de juny, per la qual s'obre la convocatòria per a l'any 2021 per a la concessió de subvencions destinades al "Programa de suport als territoris amb majors necessitats de reequilibri territorial i social: Projecte Treball als Barris;
Vista la resolució del Servei d’Ocupació de Catalunya de 28 d'octubre de 2021, on es resol atorgar a l’Ajuntament de Solsona una subvenció per a la contractació de tres peons i un oficial al programa D experienciació laboral durant un període de 6 mesos a temps complet (exp. CTB-020/21);
Vist el procediment establert a la base referent al Programa D: programes d'experienciació laboral, on s'estableix que l'entitat beneficiària de la subvenció presentarà una oferta de treball de caràcter genèric a l'Oficina de Treball del Servei Públic d'Ocupació de Catalunya de Solsona;
Vistes l'oferta de treball número 09-2022/995 per a tres places de peó i vista l'oferta de treball número 09-2022/996 per a una plaça d'oficial, i vista l'acta dels responsables de la selecció de data 27 de gener de 2022 després d'entrevistar tots els aspirants de cadascuna de les ofertes;
Atès que a les partides pressupostàries 4330-13100 del pressupost actual hi ha consignació per afrontar les despeses derivades d'aquesta contractació;
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Contractar Mohamed El Kadaoui Amhauch, a partir del dia 1 de febrer de 2022 i fins el dia 31 de juliol de 2022, mitjançant un contracte de durada determinada d'interès social a temps complet per executar el projecte del programa DX-01 inclòs a l'expedient CTB-020/21, amb la categoria d’oficial, grup C2.
Segon. Contractar Mokhtar Rouain, a partir del dia 1 de febrer de 2022 i fins el dia 31 de juliol de 2022, mitjançant un contracte de durada determinada d'interès social a temps complet per executar el projecte del programa DX-01 inclòs a l'expedient CTB-020/21, amb la categoria de peó, grup AP.
Tercer. Contractar Francesc Orriols Masdempinós, a partir del dia 1 de febrer de 2022 i fins el dia 31 de juliol de 2022, mitjançant un contracte de durada determinada d'interès social a temps complet per executar el projecte del programa DX-01 inclòs a l'expedient CTB-020/21, amb la categoria de peó, grup AP.
Quart. Contractar Abdelkader Bouchlaghem Bouchlaghem, a partir del dia 1 de febrer de 2022 i fins el dia 31 de juliol de 2022, mitjançant un contracte de durada determinada d'interès social a temps complet per executar el projecte del programa DX-01 inclòs a l'expedient CTB-020/21, amb la categoria de peó, grup AP.


SALUT
	Expedient 136/2022. Agència de Salut Pública de Catalunya – campanya "Dents fortes i sanes"

	Favorable
	Tipus de votació: unanimitat

	L'alcaldessa dona compte de l'escrit tramès per l'Agència de Salut Pública de Catalunya en què s'informa de l'inici de la campanya "Dents fortes i sanes", que té com a objectiu la prevenció de la càries dental i es demana a l'Ajuntament que l'ofereixi a les escoles del municipi i cursar les inscripcions d'aquelles que hi estiguin interessades.


SUBVENCIONS
	Expedient 168/2022. Agència Catalana de l'Aigua – manteniment en un tram de llera del riu Negre al seu pas pel nucli urbà de Solsona

	Favorable
	Tipus de votació: unanimitat

	Al DOGC núm. 8533, de 29 d'octubre de 2021, es va publicar la Resolució ACC/3201/2021, de 26 d'octubre, per la qual es feia públic l'Acord del Consell d'Administració de l'Agència Catalana de l'Aigua pel qual s'aprovaven les bases d'una línia de subvencions adreçades als ens locals per a l'execució d'actuacions de manteniment i conservació de lleres públiques en trams urbans.
Al DOGC núm. 8585, de 17 de gener de 2022, es va publicar la Resolució ACC/3922/2021, de 30 de desembre, de convocatòria per a la concessió de subvencions adreçades als ens locals per a l'execució d'actuacions de manteniment i conservació de lleres públiques en trams urbans.
Atès que és convenient realitzar una actuació de manteniment en un tram de la llera del del riu Negre al seu pas pel nucli urbà de Solsona;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria esmentada i sol·licitar un ajut per a l'actuació de manteniment en un tram de llera del riu Negre al seu pas pel nucli urbà de Solsona.


URBANISME
	Expedient 2364/2021. Llicència urbanística – arranjament parcial de l'interior d’un hostal

	Favorable
	Tipus de votació: unanimitat

	Vista la sol·licitud de llicència d'obres per a l'arranjament parcial de l'interior d’un hostal situat a carretera de Manresa;
Vist l'informe emès pels Serveis Tècnics Municipals de 28 de gener de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que:
1. No s'autoritzen les obres de modificació de la bugaderia, atès que es tractaria d’una modificació substancial ja que, en superar els 20 m², esdevé un local de Risc Especial. Caldria, prèviament, presentar un projecte de modificació de la llicencia d’activitats existent.
2. No s'autoritzen les obres que modifiquen les cambres higièniques, atès que en aplicació de les TACC per tractar-se d’un edifici existent a l’entrada del CTE, aquestes s’han d’adequar al Decret 135/1995 – Annex 2. Pel que s’haurà de presentar proposta de modificació o justificació del seu compliment.
3. S'autoritzen les obres per la col·locació d’un nou paviment a tota la planta primera i la il·luminació de les zones comunes atès són d'escassa complexitat i pròpies del manteniment de l’edifici. Sense perjudici del compliment de la normativa de seguretat i salut laboral, i amb les prescripcions addicionals que s’indiquen a continuació:
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització.
· En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants.
· En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 162/2022. Llicència urbanística – apuntalament i consolidació d'un edifici d’habitatges

	Favorable
	Tipus de votació: unanimitat

	Vista la sol·licitud presentada i subscrita per Ernesto Hermosa Sahores, representant de la Comunitat de Propietaris de la plaça del Camp, 10, en què demana llicència d'obres per a realitzar l'apuntalament i consolidació de l’edifici d’habitatges, incendiat el 24 de gener de 2022, situat a la plaça del Camp, 10, (ref. cadastral: 7003207CG7570S) (Mn2022/25);
Vist l'informe emès pels Serveis Tècnics Municipals de 31 de gener de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada en tant que no hi ha inconvenient urbanístic per a les obres sol·licitades, sense perjudici del compliment de la normativa de seguretat i salut laboral.
2. Declarar el caràcter d’urgència de l’actuació, atès que la situació de l’edifici requereix d’una intervenció immediata.
3. Comunicar al sol·licitant que, en el termini de 10 dies, cal que aporti la documentació següent:
· Assumeix de la direcció d’obra.
· Designació del coordinador de seguretat.
· Estudi bàsic de seguretat i salut.
· Justificant del pagament corresponent a l’impost sobre construccions, instal·lacions i obres i de la taxa per llicències urbanístiques.
· Document d’acceptació de residus de la construcció signat per gestor autoritzat.
· Certificat de col·legiació del tècnic redactor del projecte i director facultatiu de l’obra.
4. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.


	Expedient 2360/2021. Llicència urbanística – instal·lar un sistema de captació d'energia solar fotovoltaica d’autoconsum en una casa, Ptda. de Sant Bernat

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum a una casa situada a la partida de Sant Bernat, (Mn2022/26);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre , i per unanimitat dels assistents, acorda:
1. Concedir la llicència sol·licitada amb les condicions següents:
· Abans d'iniciar els treballs caldrà aportar plànols de planta i secció de la distribució dels panells fotovoltaics.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 540/2021. Llicència de primera ocupació 

	Favorable
	Tipus de votació: unanimitat

	Vista la sol·licitud de demanda de llicència de primera ocupació per a un habitatge de la planta segona d’un edifici plurifamiliar, que disposa de llicència d’obres per acord de la Junta de Govern del dia 9 de juliol de 2018, (exp. Mn69/09.07.2018);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència sol·licitada.


	Expedient 151/2022.  Modificació vorera davant local comercial

	Favorable
	Tipus de votació: unanimitat

	Vista la sol·licitud en què es demana poder moure una vorera amb pendent per facilitar l'entrada i sortida de vehicles d’una botiga, de l'avinguda de Sant Jordi i que l'Ajuntament hi aporti la mà d'obra;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que s'autoritza el canvi de vorera sol·licitat, però que l'Ajuntament no hi farà l'aportació de la mà d'obra.


VINYET
	Expedient 2099/2021. Expedient 2099/2021. Arranjament camí d'accés a una casa, ptda. de Sant Bernat

	Favorable
	Tipus de votació: unanimitat

	Vista la sol·licitud d’exposició que fa uns mesos la sol·licitant va demanar una actuació de millora a un camí i que aquesta millora consistís en l'asfaltatge o la cimentació, i l'Ajuntament només hi va tirar grava, amb la qual cosa en poc temps torna a estar impracticable, i demana que s'allisi tota la pujada, almenys fins la recta de dalt;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament durà a terme el manteniment de l'esmentat camí, tal com s'ha fet fins ara, i s'estudiarà la proposta presentada.


VARIS
	Expedient 2164/2021. Servei Territorial de Transports de Barcelona – modificació línia La Coma i la Pedra - Sant Llorenç de Morunys - Solsona

	Favorable
	Tipus de votació: unanimitat

	L'alcaldessa dona compte de l'escrit tramès pel Servei Territorial de Transports de Barcelona en què s'informa de les modificacions aprovades en el servei regular de transport de viatgers per carretera Berga a la Coma i al Santuari de Queralt, en el marc del qual es presten les expedicions La Coma i la Pedra - Sant Llorenç de Morunys - Solsona.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

